Kultura Maribor

Iron Median (IRON MAIDEN tribute)
2022-09-23 21:00 - 23:00 (Europe/Paris) | Mc pekarna
IRON MEDIAN je slovenska Iron Maiden tribute skupina, sestavljena iz priznanih metalskih in rock glasbenikov.
Bend je leta 2007 ustanovil basist skupine Big Foot Mama Alen Steržaj kot tribute poklon legendam angleškega heavymetala Iron Maiden. Po uvodnem koncertu na ljubljanski Metelkovi so še istega leta nastopili pred 40.000 glavo množico na festivalu Beerfest v Beogradu. Od tedaj navdušujejo z izjemnim zvokovnim in vokalnim približkom originalu, butičnim repertoarjem najbolj priljubljenih skladb Iron Maiden in slovenskim odlitkom lutke Eddie.
Poleg številnih koncertnih odrov po Sloveniji (Metelkova, Orto, Lent, Rock Otočec, Štuk, Mostovna, MC Pekarna, MC Brežice, Bazen Kranj …) so Iron Median gostovali tudi v Avstriji, Italiji, Hrvaški in Srbiji in si pridobili naziv enega najboljših Iron Maiden tribute bandov v Evropi.

Dejavnosti Društva IndiJanez podpirajo Mestna občina Maribor, Urad Republike Slovenije za mladino in Javni sklad Republike Slovenije za kulturne dejavnosti.

Povezava do originalnega članka

Vlado Kreslin & Iztok Cergol
2022-09-23 20:00 - 23:30 | Maribor center / Hiša Oz (Titova cesta 63, Maribor)
Koncert v Hiši Oz
Na letnem vrtu Hiše Oz bomo ponovno gostili ena najbolj znanih glasbenikov v Sloveniji, Vlado Kreslin in Iztok Cergol. Na voljo je le 300 vstopnic, zato pohitite in si rezervirajte mesto zase in prijatelje.
Cena vstopnice: 18€
Vstopnice so na voljo v lokalu Hiša OZ, prodajnih mestih Eventim in spletni strani EVENTIM.

Povezava do originalnega članka

Premiera predstave Korenine
2022-09-23 20:00 | Amfiteatru II. gimnazije Maribor
Predstava koreografa in plesalca Luke Ostreža v izvedbi plesnega kolektiva Š.I.K.

Ob 20.00 v Amfiteatru II. gimnazije Maribor. Vstopnice se lahko kupijo na prizorišču 1 uro pred dogodkom.

Vsebina predstave:

Bivamo pod tlemi, skrite očem, zrasle iz prsti prednikov. Na površju skoraj ne obstajamo, a hkrati površje ne obstaja brez nas. Smo njegov primarni gradnik. Prepletamo se. Nihče nas ne more izkoreniniti; naši temelji segajo pregloboko.
Predstava se ukvarja s pojmom korenin v njegovem naravoslovnem, družboslovnem in geografskem pomenu. Skozi gib raziskuje in preizkuša stabilnost ter trdnost naših temeljev. Odgovarja na vprašanja pomembnosti izvora ter gledalca nagovarja k razmišljanju o vseh skritih elementih življenja, ki omogočajo obstoj vidnega.

Koreografija: Luka Ostrež

Izvedba: Vanja Kolanovič, Anja Spasovski, Nadja Spasovski, Vita Trantura in Nika Zidar

Fotografija: Rok Zidar

Celostna grafična podoba: Nika Zidar

Produkcija: KD Plesna Izba Maribor

Podpora: Javni Sklad za kulturne dejavnosti in Mestna občina Maribor

Odprtje razstave Krik pod oceanom
2022-09-23 19:00 - 21:00 | Kud CODA, Koroška cesta 63, Maribor, Slovenija
KUD Coda, prostor, kjer je kultura doma
Z nakupom lastnih prostorov se je Codovcem odprlo široko ustvarjalno polje. KUD Coda ni le glasbena šola, niti glasbena ustanova. Je prostor, kjer je takšna in drugačna kultura doma. Veseli smo, da naše bele stene pomagajo polniti raznoliki ustvarjalci. Lani smo tako gostili platna z naslovom Odsevi naše učenke in nepogrešljive članice ekipe, Mateje Uranjek. Z novim šolskim letom pa bo praznino zapolnil še en znanec KUD Coda.
Kdo je Navid Fadaee Nazer?
Navid je izjemen človek, ki ga je življenjska preizkušnja pripeljala do Maribora. In res smo veseli, da je temu tako. Navida nam je leta 2018 predstavila naša dobra prijateljica Mira in kemija je v trenutku preskočila tudi med nami. Akademsko izobražen iranski filmski ustvarjalec je brez pomisleka prostovoljno poprijel za fotoaparat in vsak večer neutrudno pripravljal foto spomine in video utrinke prvega (Z)mešanega festivala. Tega ne bomo nikoli pozabili, kot tudi našega novega sodelovanja.
Krik pod oceanom
Razstava Krik pod oceanom pripoveduje o usodah in položaju žensk v Iranu in drugih muslimanskih deželah. Odprli jo bomo v petek, 23. septembra, s pričetkom ob 19. uri. Krajšemu pogovoru med ustvarjalcem in našo Katjo ter kulturnemu programu bo sledila pogostitev. Udeležba je brezplačna, veseli je bomo!

The post Odprtje razstave Krik pod oceanom appeared first on KUD Coda.

Povezava do originalnega članka

Ansambel za novo glasbo
2022-09-23 19:00 | Dvorana Union, Maribor
Festival Maribor 2022

Tilen Lebar: novo delo
Alastair White: novo delo
Dré A. Hočevar: Opus I. _ composition for .meta

Povezava do originalnega članka

Balkan, plemenit in čustven
2022-09-22 19:30 | Dvorana Union, Maribor
Festival Maribor 2022

Johannes Brahms: Klavirski kvartet št. 3 v c-molu, op. 60
***
Max Bruch: Osem skladb za klarinet, violo in klavir, op. 83
Giullaume Connesson: Disco Toccata za klarinet in violončelo
Ney Rosauro: Koncert za marimbo (prir. V. Nušev za marimbo in kvintet)
Improvizacije na romunske teme
Pande Šahov: Les balkans, nobles et sentimentales

Vstopnice: 15 € / upokojenci 12 € / študenti, invalidi 7,50 €.
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

Povezava do originalnega članka

Branje za življenje. Tadeja Brankovič
2022-09-22 19:00 | Lutkovno gledališče Maribor
Branje za življenje
TADEJA BRANKOVIČ
Četrtek, 22. septembra, ob 19. uri v Veliki dvorani Lutkovnega gledališča Maribor, Vojašniški trg 2A
Tokratna gostja cikla pogovorov Branje za življenje je štirikrat nastopila na olimpijskih igrah in šestkrat stala na zmagovalnem odru svetovnega pokala. Tadeja Brankovič, nekdanja biatlonka in sedaj tudi pisateljica, v avtobiografiji Peta olimpijada iskreno oriše svoje življenje in je lahko navdih mnogim, ki se znajdejo v težkih življenjskih situacijah.
O knjižnem prvencu, malih in velikih zmagah ter o bralni strasti se bo z njo pogovarjala dr. Sabina Fras Popović.

Povezava do originalnega članka

Delavnica izdelovanja krpank / Šivam in pripovedujem (30+)
2022-09-22 17:00 - 20:00 | Maribor center / Strossmayerjeva 6
Ob razstavi Prevzetnost in pristranost narodne noše pripravljamo krpanko več generacij, ki bo postala del razstave.Obiskovalce in obiskovalke vabimo, da se nam pridružijo pri ustvarjanju krpanke in vanjo vključijo svoj osebni pečat. Za navdih si bomo najprej ogledali razstavo, spoznali pomen narodne noše – oblačila, oprave, ki je značilna za določen prostor in čas ter lahko izraža identiteto določene skupine. Udeleženci in udeleženke delavnice bodo pri šivanju pripovedovali z barvami, oblikami ali vzorci o sebi. Krpanka bo na ogled od 4. do 23. oktobra 2022.
Sodelovanje na delavnici je brezplačno.
obvezne prijave: 02/229 46 93 ali blagajna@ugm.si

Povezava do originalnega članka

Nova prijateljstva
2022-09-21 19:30 | Dvorana Union, Maribor
Festival Maribor 2022

Joseph Haydn: Klavirski trio v G-duru, Hob. XV:25
Johannes Brams: Klavirski trio št. 3 v c-molu, op. 101
***
Karel Jeraj, Johannes Brams, Clara Schumann, Gustav Mahler

Vstopnice: 15 € / upokojenci 12 € / študenti, invalidi 7,50 €.
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

Povezava do originalnega članka

Workshot: Otroška delavnica stop animacije z Zarjo Menart
2022-09-21 16:00 - 2022-09-24 19:00 | Maribor center / Lutkovno gledališče Maribor
Otroke in mlade, stare med 8 in 15 let vabimo na delavnico stop animacije, ki poteka v okviru letošnjega festivala StopTrik.Na delavnici animiranega filma se bomo z udeleženkami_ci poglobile_i v skrivnostni svet naše notranjosti. Svoje misli, sanje, občutke in čustva bomo poskusile_i prikazati z animiranjem prosojnih paus papirjev v kolažni tehniki. Udeleženke_ci bodo ustvarile_i kratke animirane sekvence in jih na koncu združile_i v kratki animirani film, ki bo prikazan na zaključku festivala. Delavnico vodi Zarja Menart, filmska animatorka in režiserka.

Povezava do originalnega članka

Manu Chao Acoustic
2022-09-19 21:00 | Oder Minoriti
Koncert

Lent po Lentu

Francosko-španski pevec, kitarist, glasbenik, kantavtor, producent, poliglot, popotnik in politični aktivist Manu Chao, ki je napolnil tudi največje stadione po vsem svetu in prodal na milijone albumov, prihaja v Maribor!
V akustični zasedbi s kitaristom Lucianom Eduardom Falicom in dolgoletnim glasbenim partnerjem, tolkalcem Philippeom Teboulom (alias Garbancito, članom Mano Negra in Radio Bemba), bo na Odru Minoriti odigral enega svojih najmanjših in najintimnejših koncertov v zadnjih tridesetih letih.
Manu Chao je legenda in ikona protestniškega kantavtorstva na meji med punkom, rockom, skajem, reggaejem, salso in uporniškimi pesmimi, v katerih riše izzive današnjega sveta; od imigracije do potrošništva in globalizacije. Od ustanovitve prve skupine Mano Negra leta 1987 do danes je posnel nešteto hitov, ki so se povzpeli na vrh lestvic predvsem v evropskih in latinskoameriških državah, kot so Clandestino, Bongo Bong, Me Gustas Tu, Mala Vida in številne druge. Ne glede na to, ali nastopa s skupino Mano Negra, Radio Bemba ali La Ventura, sta vzdušje in energija na njegovih koncertih tako rekoč povsem brez primerjave.
Pod projektnim imenom El Chapulin se skriva Manu Chao bodisi povsem sam, ali v spremljavi akustičnih glasbil: brez zvezdniškega pridiha, brez stotisočglave množice in praviloma na manjših prizoriščih, ki so razprodana v hipu. Ne odlašajte!

Vrata: 20.00
Koncert: 21.00

Povezava do originalnega članka

Luftamo: 3rd PLANET
2022-09-17 20:30 - 22:30 | Mc pekarna
Močna želja po ustvarjanju je združila 4 posameznike, vsakega s svojim stilom igranja. Vokalist in kitarist je Rok Purg, glavni kitarist in back vokalist je Alan Kresnik, na basu igra Domen Škrlec in Teo Kotnik na bobnih.
V poplavi pop in pop rock pesmi želijo pripeljati nazaj alternativni / indie stil igranja. So oboževalci analognega zvoka in hitrega ritma. Navdihujejo jih pesmi bendov The Black Keys, Black Pistol Fire in Blue Stone.
Pričetek koncerta je ob 20.30 uri, vstop je prost.

Povezava do originalnega članka

Kako smo prišli do sem?
2022-09-17 20:00 | Intimni oder GT22
»Koliko smrti je potrebnih, da lahko živimo?«
Gregor Zorc in Matej Recer, dva izjemna pripovedovalca zgodb, nas igrivo potisneta v vrtinec različnih časovnih obdobij, osebnih zgodovin, zgodb svojih staršev, znancev in neznancev. Intimno pripoved naslonita na grozote druge svetovne vojne, ki se bijejo z mirno podgorjansko domačnostjo, strategije preživetja v Jugoslaviji s svetovljanskostjo globalnega kapitalizma, vaška solidarnost z urbanim nezaupanjem, življenje s smrtjo. Koliko razočaranj potrebujemo za pravo ljubezen; koliko strahu, da zberemo pogum za soočenje z neznanim; koliko sovraštva moramo premagati, da začnemo spravo; kolikokrat nam mora spodleteti, da najdemo svoj potencial; koliko izgube moramo preživeti, da smo srečni; kolikokrat moramo oditi, da prispemo; in koliko smrti je potrebnih, da lahko živimo?
Sodobna barda nas brezkompromisno soočata s kulturnimi razlikami, drugačnimi časi, a istimi prostori. S prevračanjem družbenih kontekstov preko individualnih zgodb gradita vpogled v bistvo človeškosti. Avtorja tako bolj kot o sebi govorita o nas. Njuno vprašanje »Kako smo prišli do sem?« hkrati že ponuja odgovor: »Naprej gremo lahko samo skupaj!«

Nagrade in festivali

Festival Prestopi, Maribor, Slovenija, 2021
Ustvarjalni center Krušče, Krušče, Slovenija, 2021
Festival Drugajanje, Maribor, Slovenija, 2021

Video

Na sporedu

17. SEP @20:00
Intimni oder GT22
Nakup

18. SEP @20:00
Intimni oder GT22
Nakup

Pretekle predstave

•04. december 2020 / Intimni oder GT22 (zaključna vaja brez publike)
•11. junij 2021 / Intimni oder GT22
•12. junij 2021 / Intimni oder GT22
•12. avgust 2021 / Vojašniški trg 6
•13. avgust 2021 / Vojašniški trg 6
•14. avgust 2021 / Vojašniški trg 6
•17. september 2021 / Festival Krušče
•22. november 2021 / II. gimnazija Maribor, festival Drugajanje
•27. november 2021 / Intimni oder GT22
•28. november 2021 / Intimni oder GT22
•04. december 2021 / Intimni oder GT22
•05. december 2021 / Intimni oder GT22
•13. marec 2022 / Gledališče Glej, Ljubljana
•29. marec 2022 / Platforma Trigger, Sodni stolp, Maribor
•03. april 2022 / Prešernovo gledališče Kranj

Povezava do originalnega članka

Gadjiev
2022-09-17 19:30 | Dvorana Union, Maribor
Festival Maribor 2022

Kyle Gann: Spev za varstvo Zemlje
Frédéric Chopin: Preludij v cis-molu, op. 45
Frédéric Chopin: Barkarola v Fis-duru, op. 60
Frédéric Chopin: Poloneza-fantazija v As-duru, op. 61
***
Robert Schumann: Fantazija v C-duru, op. 17

Vstopnice: 15 € / upokojenci 12 € / študenti, invalidi 7,50 €.
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

Povezava do originalnega članka

Mariborska praln'ca 6
2022-09-17 18:00 - 2022-09-18 15:00 | Festivalna dvorana Lent 13 Loška ulica Maribor, Upravna enota Maribor, 2000 Slovenia
MARIBORSKA PRALN’CA, VOL.06 – AS HARD AS IT GETS – MARIO RANIERI B-DAY BASH
| hardtechno – schranz & Hardstyle – Hardcore 2 dance floor launderette + techno pre-wash DJ contest session + after 2 dancefloor party |
Date: Saturday, 17. September 2022
Location: Festivalna dvorana Lent
Time: 18.00 – 12.00
Age limit: 16+

Hardtechno launderete artists @ Dvorana Lent @ 22.00 @ 1. dancefloor
MARIO RANIERI | ** B-Day Bash ** | Schubfaktor, Defqon.1, Monegros, Mayday | www.marioranieri.at | www.facebook.com/marioranieri | www.instagram.com/djmarioranieri | AT
FRANK KVITTA vs. VIPER XXL | GER
WILDPITCHER | Nomercy Hardtechno, Schubfaktor, Bonehead Rec. | AT
GIGI | FoS, Hardtechno praln’ca | SI
MAJKL M aka. MJKŁM | FoS, Hardtechno is my Religion, Mjaw Mjaw pioneer | SI
DOMNQ vs. DMB aka D MAYK B | SI

Slovenia goes Hardcore artists @ Dvorana Lent @ 22.00 @ 2. dancefloor
HARDCORE MASTERZ VIENNA | AT
KLAUT-G | AT
PAYMON | FoS, Slovenia goes Hardcore | SI
NOIZEPHASER | ** B-Day Bash ** | FoS | CR
EXEQTOR | Hardstyle session | CR
PEKYX | Hardstyle session | SI

After party @ Melje @ 06:00 @ 1. house dancefloor
PLAZ | FoS | SI
MARC D’VIRUS | SI
After party @ Melje @ 06:00 @ 2. autobus dancefloor
D-PITCH | Span | SI
IVANA LUGA | Span | SI

Techno pre-gathering DJ contest @ Eksperiment bar @ 18:00
2 WINNERS OF THE CONTEST
More info on the link HERE

TICKETS:
Super early bird ticket: 13€ : SOLD OUT
Early bird ticket: SOLD OUT
Regular presale ticket: 21€
At the door: 27€
DJ contest pre-gathering donation: 3€
After party: 6€
= VIP ticket package: 120€ (table for 4 + boat (vodka and 6x energy drink) = (limited number of packages)
* to get ticket without handling fee, you can transfer the fee directly. For all info write an e-mail on factory.of.sounds@gmail.com
** to get a ticket in physical form, which you can keep for memory, you can collect it personally or via post. For all info write an e-mail on factory.of.sounds@gmail.com

PRAVLJIČNI DAN 2022
2022-09-17 11:00 - 18:00 | Pohorje / Cerkev sv. Bolfenka na Pohorju 39 Na slemenu Upravna enota Maribor, 2208 Slovenija
ZAKLADI DUHA
Sobota, 17. septembra, cerkev sv. Bolfenka na Mariborskem Pohorju

DRUŽINSKI PRAVLJIČNI POHOD PO ROZKINI POTI
Ob 11. uri
V spremstvu Hedvike Jenčič, gozdarske inženirke z Zavoda za gozdove Slovenije, OE Maribor, in ob pripovedovanju Zdenke Gajser, Lee Hedl, Agice Kovše ter Roberta Kerežija iz Mariborske knjižnice bomo potovali po Rozkini učni poti. Sprehod bomo pričeli in zaključili pred cerkvijo sv. Bolfenka.
Pot, ki bo predvidoma trajala 90 minut, je primerna za družine in starejše. Priporočamo pohodno obutev.

ZAKLADNICA SCHLOSSERJEVIH POHORSKIH PRIPOVEDK
Ob 15. uri
O Pohorskih pripovedkah kot jih je zapisal Paul Schlosser se bomo pogovarjali z urednikom knjige v slovenskem jeziku, Andrejem Guličem, in z Metko Damjan, gledališko lektorico. Dogodek bo glasbeno pospremil Marko Grobler.

PRAVLJIČNI POPOLDAN ZA ODRASLE
Ob 16.30
Pravljični dan bomo zaključili s tradicionalnim pripovedovalskim dogodkom za odrasle. Tokrat bomo povezali pohorsko pripovedno izročilo in sodobno literaturo. Prisluhnili bomo pripovedovanju pisatelja in dramatika Boruta Gombača, pisatelja in strokovnega sodelavca društva Rajzefiber Vida Kmetiča, pravljičark Mariborske knjižnice, Zdenke Gajser in Agice Kovše ter udeleženk delavnice pripovedovanja v okviru Univerze za tretje življenjsko obdobje Mariborske knjižnice pod mentorstvom Metke Damjan. Pravljično doživetje bo z glasbo dopolnil Marko Grobler.
Dogodki so del projekta literarnih prireditev, ki ga sofinancira Javna agencija za knjigo Republike Slovenije.

Vse prireditve so brezplačne. Cerkev sv. Bolfenka se nahaja le tri minute hoje od zg. postaje Pohorske vzpenjače.
Z dogodkom sledimo ciljem trajnostnega razvoja

Povezava do originalnega članka

Bumtastično
2022-09-17 11:00 | Velika dvorana SNG Maribor
Festival Maribor 2022

Hudomušna koncertna matineja za družine. (Za otroke, starejše od 5 let.)
V koprodukciji s SNG Maribor.

Povezava do originalnega članka

Gospod Zvezda 2+
2022-09-17 10:00 | Mala dvorana
Ludvik Středa in Pavel Polák / Obnovitev predstave iz leta 1993

Gospod Zvezda je prišel z neba. Na travniku je našel srebrnik in si v trgovini zanj kupil kolaček, dežnik in barvico. Za uro, na kateri je plesala prelepa plesalka, pa mu je zmanjkalo denarja. Srečal je pikapolonice in jim dal barvice, da so si na krila narisale pikice. Polžu, ki je izgubil hiško, je dal kolaček, da si je iz njega lahko naredil še lepše domovanje. Kos je želel imeti bela žametna krila. Dobil jih je … in še dežnik po vrhu, da se ne bi zmočila. Vsi so bili srečni, le gospod
Zvezda je kar naprej vzdihoval in mislil na plesalko z ure. Zaljubil se je vanjo in ni je mogel pozabiti. In prijatelji, ki niso več mogli poslušati njegovega vzdihovanja, so mu jo kupili. Za dobrega prijatelja bi kaj takega storili tudi vi, mar ne? Saj zato pa so prijatelji: da kaj lepega storimo zanje.

Nakup kart

Povezava do originalnega članka

MRFY + EET
2022-09-16 21:00 - 23:00 | Mc pekarna
O IZVAJALCIH
MRFY (indie/alternativni rock)
“Če lahko gre kaj narobe, bo narobe tudi šlo.”
To so slavne besede ameriškega inženirja Edwarda Aloysiusa Murphyja, po katerem si je ime nadela štiričlanska novomeška indie rock skupina MRFY. Skupina od leta 2013 deluje v Ljubljani in Novem mestu pod avtorsko taktirko in vokalnim izražanjem Gregorja Strasbergarja, suvanja nizkotonskih vibracij Lenarta Merlina, vudu elegance kicka, snera in hi-hata Roka Klobučarja ter harmoničnih izdihljajev šestih strun Tomaža Zupančiča.
Po EP-ju A Side of the Story in live albumu v sklopu oddaje Izštekani so jeseni 2018 izdali svoj prvi studijski album Story z večino do tedaj izdanih singlov. Letos mu je sledil med pandemijo posnet album Use, ki ga označuje slogovna eksperimentacija, katere rezultat je deset med seboj povsem različnih pesmi.
MRFY, ki spretno ustvarjajo na pol poti med mainstreamom in alternativo, so v zadnjih letih postali eni najvidejših predstavnikov slovenskega srednjega toka, svojega statusa pa ne podpirajo le z zvokom, ampak tudi s kakovostjo nastopov.
EET (alternativni rock)
Mariborska alt rock zasedba EET je do zdaj izdala dva albuma, One More (2014) in Karolina (2020). Junija letos je izšel njihov novi singl Brez mene.
EET so:
Gregor Reichenberg (kitara)
Andrej Grabar (bobni)
Dušan Stojanović (vokali, kitara)
Izidor Mandl (bas)

Dogodek poteka v okviru projekta POEZIJA V ŽIVI GLASBI, koncertnega cikla, ki združuje elemente žive glasbe in lirične umetnosti. Koncertne liste z dogodkov dopolnjujejo podnaslovljeni videoposnetki pesmi, dostopni na spletu. Gre za nov način posredovanja glasbe, ki liričnosti pesmi ne postavlja le za enakovredno live doživetju, ampak jo obravnava kot enega njegovih ključnih elementov. Rezultat tega pristopa je koncert kot zaokroženi, večdimenzionalni dogodek, ki je dostopen različnim skupinam poslušalcev.
Dejavnosti Društva IndiJanez podpirata Mestna občina Maribor in Urad Republike Slovenije za Mladino.

Povezava do originalnega članka

Samost 16+
2022-09-16 20:00 | OSMO/ZA, Zavod Delak
Marko Brecelj / Koprodukcija z Zavodom Delak

S predstavo Samost režiser Marko Čeh nadaljuje z razstavljanjem gledališke uprizoritve na posamezne dele. Samost je definirana skozi mehaniko in v prvo vrsto postavlja dvom v živega igralca. Ta dvom se kaže na dva načina: prvi je podan skozi zgodbo ter prevprašuje pomen življenja in smrti. Ob igralcu tako na odru predstavimo fizično podobo smrti in njen odnos do živega človeka. Drugi način pa postavlja živega igralca v odnos do mehanične strukture – predimenzionirane Rubikove
kocke. Prizori se v medsebojnem odnosu tako postavljajo v različne konstelacije in nam skozi premikanje podajajo zgodbo. Namesto klasičnega dramskega teksta bo v predstavi za predlogo uporabljena zadnja verzija albuma Cocktail Marka Breclja, ki bo gledalca popeljala po dobesednih podobah, ki se pojavljajo znotraj besedil.

Nakup kart

Povezava do originalnega članka

Delavnice na področju kulturnega turizma
2022-09-16 10:00 - 13:00 | Maribor center / Sodni stolp (Pristan 8, Maribor)
Delavnice na področju kulturnega turizma

Zavod za turizem Maribor in Urad za kulturo in mladino Mestne občine Maribor sta začrtala tesnejše sodelovanje med turizmom in kulturo v našem mestu s končnim ciljem skupnih povezovalnih, razvojnih in promocijskih akcij.
Za ta namen bomo v naslednjih dveh mesecih organizirali serijo delavnic, katerih rdeča nit so strateške smernice za razvoj in promocijo kulturnega turizma v Mariboru.
Gradimo mostove med kulturo in turizmom, za nas in za naše goste!

Termini delavnic:

1. delavnica
16. september 2022 ob 10. uri
Razvoj in promocija kulturnega turizma

2. delavnica
28. september 2022 ob 10. uri
Povezovanje in promocija znamenitosti, muzejev, galerij in sodobnih umetniških praks
3. delavnica
13. oktober 2022 ob 10. uri
Povezovanje in promocija producentov, dogodkov in festivalov

Lokacija delavnic:

Sodni stolp, Pristan 8, Maribor

PRIJAVA

Bik (2019)
2022-09-15 19:00 | Pekarna Madalenske mreže
Bik (2019)
Vabimo te na ogled kratkega igranega filma Bik (2019), ki mu bo sledil pogovor z režiserjem Bojanom Labovićem, kritičarko Anjo Radaljac in filozofom Tomažem Grušovnikom.

V pogovoru bomo naslovile_i presečišča delavskih pravic s pravicami živali, hoteno nevednost ter vprašanja o percepciji bika in njegovih interesov v sodobni družbi. Pogovor bo moderirala Urška Breznik. Dodek organizira ZaŽivali!, društvo za uveljavitev njihovih pravic.

Still frame Bik (2019) | Fotografija: Jure Černec

Kratki igrani film Bik (2019) govori o Milanu Vebru, 40-letnem brezposelnem likovnem pedagogu, ki je že nekaj časa brez službe in mu kronično primanjkuje denarja. Živi v poceni najeti garsonjeri nekdaj žive delavske četrti industrijskega mesta ter se počuti premlad, da bi se postaral, in prestar, da bi začel znova. Vse do trenutka, ko nekega jutra po prekrokani noči hoče odpreti konzervo govejega golaža. Takrat skozi okno zagleda na ulici bika. Tistega bika, ki je pravkar pobegnil iz klavnice.

Bojan Labović, filmski in televizijski scenarist in režiser, direktor Festivala slovenskega filma.
Anja Radaljac, kritičarka, literarna komparativistka, prozaistka, prevajalka in sourednica spletnega medija za intersekcijsko obravnavo vprašanja nečloveških živali Animot.
Tomaž Grušovnik, doktor filozofije, ukvarja se s filozofijo vzgoje, okoljsko etiko in etiko živali ter hoteno nevednostjo.

Dogodek se bo odvil v okviru 6. Dnevov boja proti speciesizmu ZaŽivali! z naslovno temo Živali v sodobni slovenski literarni in filmski produkciji.

Povezava do originalnega članka

11. edicija festivala Dokudoc
2022-09-15 17:00 - 2022-09-18 17:00 | Lutkovnem gledališču Maribor Maribor
Pred nami je že 11. edicija festivala Dokudoc, praznika dokumentarne zvrsti, ki domuje v Mariboru. Letos nas preseneča šopek filmskih premier in nabor izobraževanj. Poleg delavnice dokumentarnega filma Docudoc Luksuz z Borisom Petkovičem bomo izvedli delavnico pisanja o dokumentarnem filmu z dr. Melito Zajc ter masterclass o poetičnosti v dokumentarnem filmu z Janom Gogolo jr. Po desetih letih se bomo zopet podali na splavarjenje, tokrat po avtorskih pravicah. V sodelovanju z Društvom slovenskih režiserjev in režiserk že drugo leto organiziramo dokumentarni laboratorij Dokumentarnica, kjer se pod mentorstvom Petre Seliškar, Matjaža Ivanišina in Roka Bička kalijo nove ideje za dokumentarne filme v razvoju. Mednarodno-lokalna glasbena skupina Heartbeat bo izvedla koncert, performans Hupe Brajdič pa vam bo z raziskovanjem skrivnostnega in čudežnega pospešil srčni utrip, s čimer bo festivalsko vzdušje dobilo prav poseben pridih. Predfestivalsko dogajanje smo že začeli na festivalu Lent z ukrajinskimi filmi, s potujočim Dokudoc pa nadaljujemo na Jesenicah, v Kranjski Gori, Ljubljani, Trbovljah in Brežicah. V Mariboru združeni s festivalom sodobnega plesa Platforma učencem Srednje šole za oblikovanje Maribor obetamo predpremiero plesnega dokumentarnega filma. Žirijo, ki bo slovenskem filmu podala naziv Dokudoc izbrani, letos sestavljajo novinarka in snemalka Helle Hansen, publicistka dr. Melita Zajc in filmski producent Miha Černec.
Se vidimo v Mariboru od 15. do 18. septembra 2022 v Lutkovnem gledališču Maribor!

PROGRAM

Festival Maribor
2022-09-15 00:00 - 2022-09-24 00:00 | Maribor center / Maribor
Festival z vrhunskim naborom mednarodno uveljavljenih glasbenih umetnikov in poznavalskim izborom mladih talentov letos poteka med 16. in 25. septembrom.
Program nastaja v sodelovanju s tujimi in domačimi producenti ter glasbeniki svetovnega kova, sestavljen pa je tako iz orkestrskih kot komornih in vokalnih del. Čeprav je doživel mnoge preobrazbe, se trudi ohranjati dve glavni usmeritvi: temo, ki vodi programsko zasnovo festivala in koncept komornih ter orkestrskih zasedb.
Koncerti se odvijajo v različnih mariborskih koncertnih dvoranah in drugih manjših prizoriščih, polnih zgodovine in šarma. Zaradi odlične akustike sta posebej cenjeni secesijski dvorani Union in Kazinska dvorana ter Minoritska cerkev, ki omamlja poslušalce s svojim 700 let starim ambientom.
Kaj je Festival Maribor?
Jesensko glasbeno slavje, ki mesto obarva v rumeno.
Dan, ko čas utripa v taktu glasbenih mojstrovin. Večer, ko te prevzame moč glasbe. Trenutek, ko te ponese strast srca.
Zibelka novih zvokov, zemljevid neodkritih glasbenih krajin, izstrelišče v nova ozvezdja. Laboratorij, kjer se iskri izvirnost in brusi ustvarjalnost! Most med glasbenimi obdobji, stičišče umetniških izrazov.
Ocean novih znanstev, pristan prijateljstva. Prava priložnost za prvi stik s klasično glasbo, prefinjena ponudba žlahtnih užitkov za poznavalce.
Festival z vrhunskim naborom mednarodno uveljavljenih glasbenih umetnikov in poznavalskim izborom mladih talentov.
Festival s ponosno polstoletno tradicijo in prodornim pogledom, uprtim v prihodnost.
PROGRAM

Povezava do originalnega članka

Maribere: Eleganca ježa
2022-09-14 18:00 | Vetrinjski dvor
Letošnjo sezono začenjamo s skorajda klasiko – Eleganco ježa, francoske avtorice Muriel Barbery. O njej bomo govorili 14. 9. ob 18. uri v Vetrinjskem dvoru.

Zgodba nam predstavi življenje dveh zelo različnih žensk. Renee je neizstopajoča vratarica razkošnega pariške večstanovanjske hiše. Njena naloga je, da skrbi za nemoteno življenje stanovalcev. Poskrbi za skupne prostore, prevzame kak paket in uredi drobne opravke. Razen teh kratkih srečanj je Renee stanovalcem nevidna. Njeno življenje pa je vse prej kot površinsko. V prostem času prebira ogromno leposlovja in ga pozna zelo detajlno.
V isti stavbi živi inteligentna skoraj 13-letna Paloma, ki se odloči, da bo za 13. rojstni dan naredila samomor. Paloma se nikakor ne more vključiti v družbo snobovskih stanovalcev. Ko se v hišo priseli Japonec Kakuro Ozu, se življenja vseh treh prepletejo.
Muriel Barbery (1969), rojena v Maroku, je francoska pisateljica in profesorica filozofije. Eleganca ježa (2006) je bil njen drug roman, ki je doživel mnogo ponatisov in prevodov ter je bil najbolje prodajana knjiga v Franciji kar 30 tednov zapored. Dve leti pozneje je bilo prodanih že milijon izvodov. 2010 pa je bil preveden v slovenščino.
Muriel je do sedaj napisala 6 romanov, od katerih imamo 3 prevedene v slovenščino. Poleg Elegance ježa še Življenje vilinov in En sam cvet.
Vabljeni!

Klub bralcev dobrih knjig Maribere

Povezava do originalnega članka

Odprti horizonti. Vesna V. Godina: Zablode feminizma
2022-09-14 18:00 | Maribor center / Sodni stolp (Pristan 8, Maribor)
Odprti horizonti
VESNA V. GODINA: ZABLODE FEMINIZMA
Sreda, 14. septembra, ob 18. uri v Sodnem stolpu, Pristan 8, Maribor
V okviru cikla Beletrinini trubadurji vabimo na predstavitev strokovne monografije Zablode feminizma: razmisleki o feministični ideologiji, ki analizira njegove glavne značilnosti in opozarja na zlorabe sodobnosti.
Z avtorico, vedno pronicljivo antropologinjo in univerzitetno profesorico dr. Vesno V. Godina se bo pogovarjal mag. Igor Černe.

Povezava do originalnega članka

Gluha republika 15+
2022-09-11 18:00 | Mala dvorana
Ilya Kaminsky

Gluha republika Ilye Kaminskega, ameriškega avtorja ukrajinskega rodu, je pesnitev o diktaturi, uporu in poziciji človeka v svetu, in sicer skozi zgodbo gluhega dečka, ki postane žrtev represije in simbol upora. Je pripoved o mestu, ki ga zasedejo tuji vojaki, meščani pa se jim uprejo z gluhostjo, ki je prispodoba za stanje v družbi, ki v napačni komunikaciji in konfliktih vendarle upa na mir … in ne na tišino. Večplastnost zgodbe, ki se razkriva v pesnitvi, je pretresljiva … V sebi nosi
ljubezensko zgodbo, elegijo in nujno prošnjo za mir in nas sooča z grozotami našega časa in z našim kolektivnim molkom pred njimi.

Nakup kart

Povezava do originalnega članka

Godalni otoki - ritmi sobivanja
2022-09-10 20:00 | Glavni trg
Koncert
Ste za sprehod skozi večdimenzionalno glasbeno pokrajino, v kateri zvoki godal in disko glasbe iz sedemdesetih in osemdesetih soočajo globalnost z regionalnim in individualnim?
Sliši se zapleteno, a če povemo, da je glasbeno predstavo Godalni otoki zasnoval vrhunski vsestranski godalec, glasbeni raziskovalec in oče godalkanja Bojan Cvetrežnik, je jasno, da nas čaka izjemna koncertna izkušnja.
Kje v današnjem svetu, v katerem tudi glasba postaja »globalni produkt« in vse bolj uniformirana po nareku trendov in komerciale, je prostor za individualnost, za lastno izražanje? Kako se v glasbeno izražanje posameznika preliva regionalna tradicija – tista, ki je politične meje (še) niso uspele ukalupiti? Kako glasen je glas razmišljujočega posameznika? Je sploh še lahko slišan, ali tudi ta potrebuje »pomoč« globalnosti, da ga zaznamo?
Odgovore na ta in podobna vprašanja ponuja sprehod po poti, ki se bo vila med »otoki« glasbe na Glavnem trgu in z virtuoznimi interpretacijami in improvizacijami štiridesetih gostujočih glasbenikov ponudila drugačno, prav posebno koncertno doživetje, ki ga zlepa ne boste pozabili!

Povezava do originalnega članka

The Most Wuthering Heights Day Ever • Septembrska edicija
2022-09-10 16:00 | Park KC Pekarna
The Most Wuthering Heights Day Ever •

Septembrska edicija

Čeprav nam julija ni uspelo izpeljati The Most Wuthering Heights Day Ever, še nismo opustile_i te zamisli.

Zaradi Stranger Things bi zdaj morale_i vse_i vedeti, kdo je Kate Bush. A na ta dan ne bomo tekle_i na hrib, temveč bomo plesale_i njeno koreografijo pesmi, navdahnjene s slavnim romanom Emily Brontë. Seveda za to ni potrebe, da smo profesionalne_i plesalke_ci, ideja je, da se zabavamo in preživimo »The most« čudovit čas skupaj. Preden bomo posneli videoposnetek, bomo malo vadili, da se vse_i naučimo gibov.

Če si slučajno ne predstavljaš, kako izgleda koreografija, si preprosto oglej ta posnetek in uživaj. Ogledaš pa si lahko na primer tudi dogodek v Sydneyju, da dobiš občutek, kako ljudje po vsem svetu organizirajo in praznujejo ta dan.

Se vidimo v soboto, 10. septembra, ob 16.00 v parku v Pekarni. S seboj prinesi svojo najbolj rdečo obleko in bodimo Cathy za nekaj minut!

Povezava do originalnega članka

Sobotna ustvarjalnica / Narišimo UGM, tuš na papirju
2022-09-10 10:00 - 11:30 | Maribor center / Strossmayerjeva 6
Muzej je nevsakdanji prostor. Na primer UGM, muzej za likovno umetnost, ima veliko razstavišče, v katerem si lahko ogledujemo moderne in sodobne slike, kipe ali umetniške instalacije.Nekoč je v naši stavbi bilo vse mogoče, od samostana do tovarne kavnega nadomestka. Znana je naša dvorana s stensko poslikavo iz 19. stoletja po naročilu takratnega stanovalca, ki ji bil vitez. V zunanjosti naše hiše imamo celo topovske krogle. Vse to in še kaj bomo spoznavali na prvi sobotni ustvarjalnici. Stavbo pa bomo po opazovanju tudi narisali v tehniki tuš na papirju. Spoznavali bomo lastnosti te tehnike ter se urili v pozornem opazovanju in risanju prostora.
Ustvarjalnice se izvajajo za dve starostni skupini: 4 – 6 let (vodi: Brigita Strnad, muzejska svetovalka) in 7 – 10 let (vodi: Sara Irman Kolar, zunanja sodelavka UGM).
cena posamezne ustvarjalnice: 3 €
obvezne predhodne prijave: 02 22 94 697, brigita.strnad@ugm.si

Povezava do originalnega članka
